
	1.	Manylion Cysylltu



Os bydd arnoch angen trafod rhywbeth sy’n ymwneud â’r modwl, cysylltwch â’r 
Cydlynydd Modwl: Gail Parker
E-bost: gail.parker@pcydds.ac.uk 

Enw: Catharine Bleasdale
Ffôn: 01267 676835
c.bleasdale@uwtsd.ac.uk

Ar gyfer ymholiadau lleoliad cysylltwch â’r canlynol:
Swyddfa’r Bartneriaeth
Ffôn: 01267 676914
Ebost: partnership@uwtsd.ac.uk

Tîm Modiwl:

Catharine Bleasdale (CB)
Tom Cox (TC)
Heddwen Davies (HD)
Linda Davies (LD)
Iwan Ellis-Williams (IEW)
Natalie Griffiths (NG)
Sioned Hughes (SVH)
Ceri Lewis (CJL)
Catherine Morgan (CM)
Carys Jennings (CJ)
Nanna Ryder (NR)
Elaine Sharpling (ES)
Diane Thomas (DT)
Rachel Wallis (RW)

Sylwer: Yn ogystal, cyfranna aelodau staff o ysgolion sy’n bartneriaid, gan gynnwys penaethiaid, uwch fentoriaid a mentoriaid dosbarth, i’r modwl Profiad Addysgu Proffesiynol.  





	2.	Ein disgwyliadau



Gobeithiwn y byddwch yn mwynhau’r modwl a’r rhaglen ac rydym yma i’ch helpu.  Gan eich bod yn ymuno â phroffesiwn, rydym yn disgwyl i chi arddangos ymddygiad priodol yn y Brifysgol, ysgol a chyd-destunau eraill sy’n gysylltiedig â’r gwaith.  Mae’n bwysig i bob un ohonom ddarllen a dilyn polisïau a chanllawiau’r Brifysgol a’r Ganolfan, er enghraifft yng nghyswllt presenoldeb, asesu, e-ddiogelwch a diogelu.  Mae’r rhain i’w gweld ar Moodle. 

Yn benodol dylech:  
· Ddilyn y Cod Ymddygiad ac Arfer Proffesiynol a luniwyd gan Gyngor y Gweithlu Addysg. http://www.ewc.wales/site/index.php/cy/cyhoeddiadau1
· gwneud defnydd da o gyfleusterau ac adnoddau’r Brifysgol;
· mynd i sesiynau a chymryd rhan ynddynt yn y brifysgol a phan ar leoliad yn yr ysgol;
· cynnal eich proffil datblygiad proffesiynol (PDP)
· ymgymryd â thasgau cyfeiriol; ac
· ymroi a chymryd rhan ymhob sesiwn.

Ewch i Moodle a gwefan ein Canolfan ar gyfer y wybodaeth ddiweddaraf gan gynnwys copi o’r Canllawiau Profiad Addysgu Proffesiynol:
http://www.pcydds.ac.uk/moodle
http:// swwcte.ac.uk

 














	3.	Amcanion a Deilliannau Dysgu Arfaethedig


                          

AMCAN(ION)
· Atgyfnerthu ymagwedd broffesiynol yr athrawon dan hyfforddiant at addysgeg dosbarth a rheolaeth dosbarth gan gynnwys pwysigrwydd gweithio gyda rhanddeiliaid o fewn amgylchedd ysgol. 
· Cyfoethogi datblygiad proffesiynol ehangach ymholiad adfyfyriol athrawon dan hyfforddiant drwy ystyried rôl ysgolion o fewn y gymuned ehangach a phwysigrwydd dadansoddi data.

DEILLIANNAU DYSGU 
Ar ôl cwblhau’r modwl hwn yn llwyddiannus, dylai’r myfyriwr allu dangos y gallu i:
· Ymchwilio, cynllunio a pharatoi’n gynhwysfawr i gyflwyno sesiynau yn y tymor canolig a’r tymor byr ar gyfer ystod y gallu yn y dosbarth.
· Adfyfyrio’n feirniadol ar eu profiad addysgu a defnyddio’r adfyfyrio hwn yn sylfaen i ddynodi eu hanghenion datblygu proffesiynol yn eu gyrfa gynnar ac yn y dyfodol.
· Gwerthfawrogi’n feirniadol rôl asesu, cofnodi, adrodd ac atebolrwydd o fewn ysgol, gan ddangos dealltwriaeth glir o bwysigrwydd dadansoddi data a gweithio gyda’r holl randdeiliaid i hyrwyddo dysgu a gwella ysgolion.
· Dangos ymwybyddiaeth feirniadol o’r rhyngweithio rhwng ysgolion cynradd, consortia, llywodraethwyr a gwahanol fathau o gymunedau oddi mewn i Gymru.
· Trefnu eu gwybodaeth a’r hyn y maent wedi’i ddysgu drwy ddefnyddio amrywiaeth o ffynonellau gwybodaeth, a chyflwyno’u gwaith ar y lefel briodol.






	4.	Crynodeb o’r modwl 



Mae’r modwl yn cynnwys cydbwysedd o brofiad prifysgol-seiliedig (PPS) a phrofiad addysgu proffesiynol (PAP). Yn ystod eich trydedd flwyddyn astudio ac yn eich profidadau brifysgol seiliedig, byddwch yn edrych ar cyfrifioldebau proffesiynol athro ond o fewn y cyd destun y gymuned ehangach. Rhoddir ffocws i'r modd mae ysgolion yn adrodd nol ac yn defnyddio data ar gyfer gwelliant, ond hefyd ar y modd gellir gweithio'n agos gyda rhieni, llywodraethwyr, awdurdodau lleol, asiantaethau a’r  gymuned ehangach o bosibl medru gwella cyrhaeddiad yn yr ysgolion. Cewch gyfle i ddatblygu ymhellach eich cymhwysedd addysgu yn y Cyfnod Sylfaen neu Gyfnod Allweddol 2. Bydd Profiad Addysgu Proffesiynol 3 (PAP3) yn rhoi cyfle i ddatblygu ymhellach y rhinweddau, cyfrifoldebau a’r dyletswyddau sydd eu hangen er mwyn dod yn ymarferwr cynradd effeithiol.
Bydd y ddarpariaeth yn y brifysgol yn eich paratoi’n briodol ar gyfer profiad ysgol-seiliedig yn eich cyfnod arbenigol.  


Sylwer bod themâu’r sesiwn a’r trefniadau’n amodol a gallent newid.
Profiadau Prifysgol-seiliedig:			 
	Wythnos
	Crynodeb o’r darlithoedd

	W15
Rhagfyr 3ydd
	Cyflwyniad i’r modiwl – darlith arweiniol
Tasg gyfeiriedig i’w chwblhau

	W16
Rhagfyr
10fed
	Asesiad Athro/Athrawes – cymedroli a lefelu gwaith
Llythrennedd a Rhifedd
Rachel Wallis & Nerys Defis 

	W16
Rhagfyr
10fed
	Asesiad Athro/Athrawes – cymedroli a lefelu gwaith
Llythrennedd a Rhifedd
Rachel Wallis & Nerys Defis

	W21
Ionawr
14eg
	Teulu ac Ymgysylltu â'r Gymuned
Cymunedau yn gyntaf 
Grant Datblygu Disgyblion, Rhaglen dysgu Teulu, ymgysylltu â'r gymuned i oedolion ac edrych ar Saesneg ar gyfer siaradwyr ieithoedd eraill (ESOL)

	W21
Ionawr
14eg
	Tlodi a chyrhaeddiad
Cyflwyniad i rôl ysgolion yn y gymuned ehangach. Edrych ar effaith tlodi ar gyrhaeddiad a strategaethau a chynlluniau mae ysgolion llwyddiannus wedi eu defnyddio i wella cyrhaeddiad.
Prosiect  FAST  (Family And Schools working Together)

	
	

	W22
Ionawr
21ain
	Rôl y Pennaeth: Sicrhau gwelliant parhaus ysgolion. Rheolaeth ariannol yr ysgolion.
Cynllun Datblygu Ysgol
Rôl y cydlynydd pwnc:
Gan gynnwys cynllunio ar gyfer addysgu a dysgu; gweithio gyda chydweithwyr ac eraill; rheoli adnoddau. Monitro a gwerthuso cynnydd.

	W22
Ionawr
21ain
	Dehongli data ysgol
Ysgolion a Chymunedau - Cymunedau Dysgu Proffesiynol; ysgolion Cymunedol ac agenda Ysgolion Estynedig; Rhwydweithiau Ymarfer Proffesiynol

	W23
Ionawr 28ain
	Sut mae ysgolion yn defnyddio asesu?  Goblygiadau’r Cwricwlwm i Gymru
Asesu, cofnodi, adrodd ac atebolrwydd: marcio gwaith ysgol a pholisïau asesu, gan gynnwys meincnodi; portffolios; olrhain cynnydd; profion asesu safonedig a disgrifyddion lefel;

	W23
Ionawr 28ain
	Ysgolion ac Awdurdodau Lleol - rôl llywodraethwyr ac awdurdodau lleol.
Sicrhau gwelliant ysgolion. Damcaniaethau, ymchwilwyr, tystiolaeth a'r weledigaeth.

	W24
Chwefror
4ydd
	Paratoi cyflwyniad / sesiwn galw i fewn

	W28
Mawrth 4ydd
	Cyflwyniadau grŵp

	W29
Mawrth 11eg & 14eg
	Sesiynau Paratoi ar gyfer PAP



5.	Essential background reading
	5:	Tasgau Cyfeiriol



Bydd nifer o dasgau cyfeiriol yn ofynnol yn ystod y modwl. Bydd pob tasg yn ymwneud â gweithgareddau oddi mewn i'r brifysgol - ac esbonnir mewnbwn ysgol-seiliedig yn fanwl yn y darlithoedd.

Adolygu PYS (PAP2) (llenwi Ffurflen Cynllun Gweithredu C20)

Paratoi PAP3 (gweler Atodiad 2:PAP3)

Llenwi PDP (parhaus)

Llenwi Proffil Dechrau Gyrfa (PDG)

	6. Tasgau a Chanllawiau Asesu




Cyfeiriwch at dyddiadau cyflwyno a dychwelyd 2018/19  ar Moodle.

	COD Y MODIWL 
	TEITL MODIWL 
	DULL ASESU

	



ECAD6002C
	


Profiadau Addysgu Proffesiynol 3 – Athrawon, Ysgolion a’r Gymuned Ehangach

	Yn seiliedig ar ddata ysgol, cyflwynwch cyflwyniad grŵp sy'n sy'n amlinellu sut y byddech yn gwella perfformiad presennol yr ysgol, gyda rhesymeg a chyfiawnhad clir ar gyfer unrhyw fentrau neu strategaethau. Y chwe maes y dylech edrych arnynt yw Saesneg, Mathemateg, Gwyddoniaeth, Cymraeg, Cenedl/Rhyw a Prydiau am Ddim/Tlodi.
 
(cyfateb i 2000 o eiriau ) 100%





TEITL YR ASEINIAD:  
Yn seiliedig ar ddata ysgol, cyflwynwch cyflwyniad grŵp sy'n amlinellu sut y byddech yn gwella perfformiad presennol yr ysgol, gyda rhesymeg a chyfiawnhad clir ar gyfer unrhyw fentrau neu strategaethau. 


MANYLION CYFLWYNO:    
			
Byddwch yn derbyn set o ddata asesu dosbarthiadau'r ysgol a gofynnir i chi ystyried yr hyn y gellid ei wneud i wella'r data cyfredol.
Byddwch yn derbyn data dosbarth
Bydd angen i chi ddynodi grwpiau o ddysgwyr o fewn y dosbarth
Dynodwch y plant sydd angen ymyrraethau
Dynodwch pa ymyrraethau neu strategaethau y byddwch yn eu defnyddio
Dynodwch sut y byddwch yn tracio cynnydd
Amlinellwch y targedau ar gyfer diwedd cyfnod y dysgu

Bydd disgwyl i chi ystyried sut y byddwch yn gallu defnyddio'r cysylltiadau gyda'r gymuned ehangach yn ogystal â strategaethau eraill er mwyn gwella’r perfformiad presennol. Bydd angen hefyd roi cyfiawnhad dros unrhyw strategaethau neu fentrau a ddewiswyd, ac amlinellu eu heffaith disgwyliedig.
Fel rhan o’ch cyflwyniad bydd disgwyl i chi ddarparu amlinelliad o’ch gwaith ar gyfer ystyriaeth y panel ynghýd ag adroddiad cysylltiedig 2000 o eiriau.  O fewn eich grŵp, bydd pob aelod yn penderfynu ar agweddau i ganolbwyntio arnynt, yn seiliedig ar ddysgwyr unigol penodol a glustnodwyd yn eich gwaith:
Mathemateg, Saesneg, Datbygiad Personol a Chymdeithasol, Cymraeg, Rhyw, Prydiau Ysgol am Ddim (tlodi), ADY, Saesneg fel Iaith Ychwanegol

Ni ddylai’r cyflwyniadau unigol fod yn hwy na 4 munud i bob person (*caiff pob aelod ei asesu’n unigol). 

	7:	Nodiadau ychwanegol 




 Bydd nodiadau ychwanegol ar gael yn ystod y sesiynau a/neu ar Moodle ac ar wefan CAADOC. Darperir atodiadau ar gyfer y profiadau ysgol-seiliedig proffesiynol, gan amlinellu’ch cyfrifoldebau’n glir. Bydd modd i’ch tiwtor PAP a’ch mentor ysgol/uwch fentor ddarparu cefnogaeth mewn perthynas â thasgau/disgwyliadau penodol lle bo angen.







	8.	Tasgau, meini prawf ac arweiniad asesu



Mae’n bwysig cofio yr asesir eich ymwneud proffesiynol yn anffurfiol bob amser gydol eich profiadau ysgol. 
Asesir profiadau addysgu proffesiynol gan eich mentoriaid a’ch tiwtoriaid prifysgol-seiliedig wrth i chi fynd ati i addysgu yn ysgol eich lleoliad. Cwblheir asesiadau ffurfiannol wythnosol yn ystod eich lleoliad bloc (PAP3) a chwblheir asesiad ffurfiannol tua diwedd y cyfnod.  Dilyna’r rhain ganllawiau CAADOC ar gyfer eu llenwi ac fe’u hanfonir yn syth i wefan CAADOC. Bydd eich adroddiadau ar gael drwy’r wefan. Cyfeiriwch at Ganllawiau Profiad Addysgu Proffesiynol CAADOC i gael rhagor o wybodaeth (https://swwcte.ac.uk).

	MANYLEB ASESU LEFEL 6



	Enw’r myfyriwr:
	
	Rhif Adnabod y myfyriwr:
	

	Rhaglen:
	BA Addysg Gynradd SAC

	Modwl:
	Profiadau Addysgu Proffesiynol 3 – Athrawon, Ysgolion a’r Gymuned Ehangach

	Cod y modwl:
	ECAD6002C
	Cyfraniad at Asesiad Cyffredinol y Modwl  (%):
	100%

	Darlithydd:
	Gail Parker
	Gwiriwr Mewnol:
	

	Teitl yr Aseiniad:
	Cyflwyniad grwp 
	Nifer o eiriau (neu’r cyfwerth): 
	

	Dyddiad cyflwyno:
	04.03.19
	Dyddiad dychwelyd marciau dros dro ac adborth ysgrifenedig: 
	

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): Cofbin / Ffeil / Turnitin
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   










	Deilliannau Dysgu’r Modwl 
(o faes llafur y modwl)

	· Ymchwilio, cynllunio a pharatoi’n gynhwysfawr i gyflwyno sesiynau yn y tymor canolig a’r tymor byr ar gyfer ystod y gallu yn y dosbarth.
· Adfyfyrio’n feirniadol ar eu profiad addysgu a defnyddio’r adfyfyrio hwn yn sylfaen i ddynodi eu hanghenion datblygu proffesiynol yn eu gyrfa gynnar ac yn y dyfodol.
· Gwerthfawrogi’n feirniadol rôl asesu, cofnodi, adrodd ac atebolrwydd o fewn ysgol, gan ddangos dealltwriaeth glir o bwysigrwydd dadansoddi data a gweithio gyda’r holl randdeiliaid i hyrwyddo dysgu a gwella ysgolion.
· Dangos ymwybyddiaeth feirniadol o’r rhyngweithio rhwng ysgolion cynradd, consortia, llywodraethwyr a gwahanol fathau o gymunedau oddi mewn i Gymru.








	
DISGRIFIAD O’R DASG






TEITL YR ASEINIAD:

Yn seiliedig ar ddata ysgol, cyflwynwch cyflwyniad grŵp sy'n amlinellu sut y byddech yn gwella perfformiad presennol y disgyblion, gyda rhesymeg a chyfiawnhad clir ar gyfer unrhyw fentrau neu strategaethau. 



MANYLION CYFLWYNO:    
			
Byddwch yn derbyn set o ddata asesu dosbarthiadau'r ysgol a gofynnir i chi ystyried yr hyn y gellid ei wneud i wella'r data cyfredol.
Byddwch yn derbyn data dosbarth
Bydd angen i chi ddynodi grwpiau o ddysgwyr o fewn y dosbarth
Dynodwch y plant sydd angen ymyrraethau
Dynodwch pa ymyrraethau neu strategaethau y byddwch yn eu defnyddio
Dynodwch sut y byddwch yn tracio cynnydd
Amlinellwch y targedau ar gyfer diwedd cyfnod y dysgu

Bydd disgwyl i chi ystyried sut y byddwch yn gallu defnyddio'r cysylltiadau gyda'r gymuned ehangach yn ogystal â strategaethau eraill er mwyn gwella’r perfformiad presennol. Bydd angen hefyd roi cyfiawnhad dros unrhyw strategaethau neu fentrau a ddewiswyd, ac amlinellu eu heffaith disgwyliedig.
Fel rhan o’ch cyflwyniad bydd disgwyl i chi ddarparu amlinelliad o’ch gwaith ar gyfer ystyriaeth y panel ynghýd ag adroddiad cysylltiedig 2000 o eiriau.  O fewn eich grŵp, bydd pob aelod yn penderfynu ar agweddau i ganolbwyntio arnynt, yn seiliedig ar ddysgwyr unigol penodol a glustnodwyd yn eich gwaith:
Mathemateg, Saesneg, Datbygiad Personol a Chymdeithasol, Cymraeg, Rhyw, Prydiau Ysgol am Ddim (tlodi), ADY, Saesneg fel Iaith Ychwanegol

Ni ddylai’r cyflwyniadau unigol fod yn hwy na 4 munud i bob person (*caiff pob aelod ei asesu’n unigol). 

































	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt; dylech ddefnyddio adolygiadau ysgolheigaidd a ffynonellau gwreiddiol, lle bo’n briodol (er enghraifft, erthyglau ymchwil a adolygwyd a/neu ddeunyddiau gwreiddiol sy’n briodol i’r ddisgyblaeth).    Dylech ddarparu tystiolaeth i ddangos eich bod wedi cael mynediad i ystod eang o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn:  

Bydd y marcwyr yn chwilio am:
· Enghreifftiau o lenyddiaeth sydd yn berthnasol i ddysgu cymunedol
· Enghreifftiau o astudiaethau achos o ymarfer ardderchog yn ymwneud â’r strategaethau arfaethedig
· Ymwybyddiaeth o fentrau, rhaglenni neu strategaethau llwyddiannus a gefnogir gan dystiolaeth gadarn
· Ystod dda iawn o dystiolaeth i gefnogi’r y defnydd o’r strategaethau a glustnodwyd. Pwy sydd yn cytuno gyda’r strategaeth arfaethedig. 

2. Sgiliau Gwybodaeth a Dealltwriaeth
Ar lefel 6, dylech allu arddangos gwybodaeth gydlynol a manwl a dealltwriaeth systematig o'r maes pwnc, y mae o leiaf rhywfaint o’r rhain wedi’i seilio ar yr ymchwil diweddaraf a/neu ysgolheictod uwch o fewn y ddisgyblaeth. Dylech fod yn ymwybodol o ansicrwydd ac amwysedd gwybodaeth a’r cyfyngiadau arni.  Mae’n rhaid i’ch gwaith ddangos ehangder cynyddol eich gwybodaeth a’ch dealltwriaeth systematig o gysyniadau ac egwyddorion gwaelodol sy’n gysylltiedig â’r maes pwnc.  Mae  gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r theorïau, y cysyniadau, ac ati yn ystyrlon i ddangos eich dealltwriaeth.  Hefyd, bydd eich marc/gradd yn amodol ar y graddau rydych chi’n arddangos eich gwybodaeth a’ch dealltwriaeth; yn ddelfrydol, dylai’r ddwy fod yn gyflawn ac yn fanwl, ac wedi’u trin a’u trafod yn gynhwysfawr. 

Canllawiau penodol i'r asesiad hwn:  
Bydd y marcwyr yn chwilio am:
· Heriau amddifadedd a’i effaith ar ddysgwyr, yn enwedig yn y cyd-destun Cymreig
· Defnydd o’r gymuned ehangach i gefnogi’r dysgu
· Dealltwriaeth o weithdrefnau asesu cyfredol yng Nghymru
· Ymwybyddiaeth o fathau o ddysgwyr mewn dosbarth, a’r heriau ar gyfer gwahanol fathau o ddysgwyr
· Ymwybyddiaeth o atebolrwydd a’r rhanddeiliaid sydd ynghlwm â’r data a phwysigrwydd gwerth ychwanegol i ddysgwyr.


3. Sgiliau Gwybyddol a Deallusol
Dylech allu: gwerthuso’n feirniadol dystiolaeth, dadleuon, tybiaethau, cysyniadau haniaethol a data y mae rhai ohonynt ar ben blaen disgyblaeth (ac a allai fod yn anghyflawn) er mwyn dyfeisio a chynnal dadleuon, ffurfio barn a/neu ddatrys problemau; disgrifio a rhoi sylwadau ar agweddau penodol ar ymchwil cyfredol, neu ysgolheictod uwch cyfatebol, yn y ddisgyblaeth.  Rhaid i’ch gwaith gynnwys tystiolaeth o feddwl rhesymegol, dadansoddol, gwerthuso a synthesis. Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau:  Pam? Sut? Pryd? Pwy? Ble? Ar ba gost? Dylech bob amser ddarparu cyfiawnhad ar gyfer eich dadleuon a’ch barn.  Mae darparu tystiolaeth eich bod wedi adfyfyrio ar syniadau pobl eraill yn y maes pwnc yn hanfodol os ydych am gyflwyno dadl resymegol a gwybodus o fewn eich gwaith.  Yn ogystal, dylech ddarparu tystiolaeth o’ch gallu i ffurfio barn gadarn a dadleuon argyhoeddiadol trwy ddefnyddio data a chysyniadau.  Mae casgliadau cadarn, dilys yn hanfodol ac mae’n rhaid iddynt ddeillio o gynnwys eich gwaith.   Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn:  
Bydd y marcwyr yn chwilio am:
· Rhesymeg clir dros y strategaethau a’r ymyrraethau a ddewiswyd
· Gwerthusiad beirniadol o athroniaeth gefnogol os yn berthnasol
· Gallu da iawn i ddadansoddi’r data dosbarth dewisiedig yn feirniadol
· Dynodi’n glir y buddiannau a’r heriau a ddaethpwyd ar eu traws

4. Sgiliau Ymarferol
Ar lefel 6, dylech allu cymhwyso’r dulliau a’r technegau rydych wedi’u dysgu er mwyn adolygu, cadarnhau, ymestyn a chymhwyso eich gwybodaeth a’ch dealltwriaeth, a chychwyn a chyflawni prosiectau. Byddwch yn defnyddio’n gywir dechnegau dadansoddi ac ymholi sefydledig sy’n berthnasol i’r ddisgyblaeth, a’u cymhwyso mewn cyd-destunau cymhleth ac anrhagweladwy, er mwyn dyfeisio a chynnal dadleuon a/neu ddatrys problemau.  Dylech allu llunio cwestiynau priodol er mwyn cyrraedd ateb - neu ddynodi ystod o atebion.  Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw neu’r amgylchiadau hynny, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau, y gall rhai ohonynt fod yn arloesol ac yn greadigol.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  Dylech ddangos ymwybyddiaeth o gyfyngiadau cysyniadau a theorïau wrth eu cymhwyso mewn cyd-destunau penodol.

Canllawiau penodol i'r asesiad hwn:  
Bydd y marcwyr yn chwilio am:
· Y gallu i ddynodi llinellau amser, prosesau angenrheidiol ar gyfer gwelliant a chyllid a ddynodwyd ar gyfer strategaethau
· Cymhwyso strategaethau o fewn cyd-destun y dosbarth
· Dynodi’n glir y buddiannau a’r heriau a ddaethpwyd ar eu traws


5. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth i raddedigion sy’n gofyn am arfer menter a chyfrifoldeb personol a gwneud penderfyniadau mewn amgylchiadau cymhleth ac anrhagweladwy.   Mae hyn yn cynnwys dangos:  y gallu i ddysgu ar gyfer datblygiad proffesiynol i wella sgiliau presennol a chaffael cymwyseddau newydd o natur broffesiynol a fydd yn eich galluogi i ymgymryd â chyfrifoldeb sylweddol o fewn sefydliadau; eich bod yn gallu cychwyn a chwblhau tasgau a gweithdrefnau, boed yn unigol a/neu’n gydweithredol; eich bod yn gallu defnyddio cyfryngau priodol i gyfleu gwybodaeth, dadleuon a dadansoddiad yn effeithiol ar amrywiaeth o ffurfiau i gynulleidfaoedd arbenigol ac anarbenigol; rhuglder mynegiant; eglurder ac effeithiolrwydd o ran cyflwyniad a threfn.  Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.

Canllawiau penodol i'r asesiad hwn:
  Bydd y marcwyr yn chwilio am:
· Y gallu i gyfathrebu mewn modd broffesiynol a dealladwy, mynegiant clir, ymwrymiad gyda’r gynulleidfa
· Defnyddio deunydd gweledol addas i gefnogi wrth gyflwyno data neu siartiau
· Strwythur i’r data a gyflwynwyd yn unigol

	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

	Meini Prawf Asesu Generig 

	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)

	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	







	MEINI PRAWF ASESU GENERIG



	Lefel 6

	Yn unol â’r Framework for Higher Education Qualifications, ar ddiwedd Lefel 6 dylai fod gan fyfyrwyr wybodaeth gydlynol a manwl a dealltwriaeth systematig o’u maes pwnc, y mae o leiaf rhywfaint o’r rhain wedi’i seilio ar yr ymchwil diweddaraf a/neu ysgolheictod uwch o fewn y ddisgyblaeth.  Byddant yn gallu defnyddio technegau dadansoddi ac ymholi sefydledig yn gywir o fewn disgyblaeth, gan ddefnyddio’u dealltwriaeth gysyniadol i ddyfeisio a chynnal dadleuon a/neu i ddatrys problemau.  Dylent fod yn ymwybodol o ansicrwydd ac amwysedd gwybodaeth a’r cyfyngiadau arni.  Dylent allu gwerthuso’n feirniadol dystiolaeth, dadleuon, tybiaethau, cysyniadau haniaethol a data (a allai fod yn anghyflawn), i lunio barn, ac i fframio cwestiynau priodol er mwyn cyrraedd ateb - neu ddynodi ystod o atebion. Byddant yn cymhwyso’r dulliau a’r technegau maent wedi’u dysgu i adolygu, cadarnhau, ymestyn a chymhwyso eu gwybodaeth a’u dealltwriaeth, a chychwyn a chyflawni prosiectau. Bydd ganddynt y gallu i reoli eu dysgu eu hunain, a manteisio ar adolygiadau ysgolheigaidd a ffynonellau gwreiddiol (er enghraifft, erthyglau ymchwil a adolygwyd a/neu ddeunyddiau gwreiddiol sy’n briodol i’r ddisgyblaeth). Byddant yn arddangos y rhinweddau a'r sgiliau trosglwyddadwy angenrheidiol ar gyfer cyflogaeth sy’n gofyn am y canlynol: arfer menter a chyfrifoldeb personol; gwneud penderfyniadau mewn cyd-destunau cymhleth ac anrhagweladwy; y gallu i ddysgu sydd ei angen i ymgymryd â hyfforddiant pellach priodol o natur broffesiynol neu gyfatebol. 



	Lefel 6
	METHU
	METHU FFINIOL 
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	RHAGOROL
(1af / Rhagoriaeth)
	EITHRIADOL
(1af / Rhagoriaeth)

	Categori 
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth
(yn cynnwys darllen, cyfeirnodi, arferion academaidd a gonestrwydd academaidd)  
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol. 
Safbwyntiau a chanfyddiadau ar y cyfan heb gefnogaeth ac yn anawdurdodol.
Defnyddir arferion cyfeirnodi mewn modd  anghydlynol neu ar y cyfan maent yn absennol. 
	Ymgysylltu gwael â darllen hanfodol.  Dim tystiolaeth o ddarllen ehangach.  Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth.  Defnydd anghyson a gwan o gyfeirnodi. 
	Ymgysylltu ag ystod gyfyngedig o ffynonellau perthnasol a chredadwy ar y cyfan. Peth esgeulustod a mân wallau. 
Arferion cyfeirnodi’n amlwg ond heb eu cymhwyso’n gywir nac yn gyson bob tro. 
	Ymgysylltu ag ystod briodol o lenyddiaeth sydd wedi’i seilio ar ymchwil, yn cynnwys ffynonellau a gyrchwyd yn annibynnol.  Rhywfaint o orddibyniaeth ar destunau.  Gall y cyfeirnodi ddangos mân anghywirdebau neu anghysonderau. 
	Ymgysylltu ag ystod eang o lenyddiaeth sydd wedi’i seilio ar ymchwil, yn cynnwys ffynonellau a gyrchwyd yn annibynnol. 
Detholiad o ffynonellau perthnasol a chredadwy.  Defnydd da iawn o gyfeirnodi, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy, sydd wedi’i seilio ar yr ymchwil diweddaraf.  Cymhwyso cyfeirnodi’n gyson gywir.  
	Ymgysylltu eithriadol ag ystod helaeth o lenyddiaeth berthnasol a chredadwy, sydd wedi’i seilio ar yr ymchwil diweddaraf.  Sgiliau cyfeirnodi ar lefel uchel, wedi’u cymhwyso’n gyson ac yn broffesiynol.

	Gwybodaeth a dealltwriaeth
(Gwybodaeth gydlynol a manwl a dealltwriaeth systematig o'r maes pwnc, y mae o leiaf rhywfaint o’r rhain wedi’i seilio ar yr ymchwil diweddaraf a/neu ysgolheictod uwch o fewn y ddisgyblaeth.)

	Bylchau mawr yn y wybodaeth a’r ddealltwriaeth systematig o’r maes pwnc.  Anghywirdebau sylweddol. Dim ymwybyddiaeth o wybodaeth am yr ymchwil diweddaraf a/neu o ysgolheictod uwch yn y ddisgyblaeth. 

	Bylchau yn y wybodaeth, gyda dealltwriaeth systematig arwynebol yn unig. Rhai anghywirdebau sylweddol a/neu ddeunydd amherthnasol.   Dim ymwybyddiaeth o wybodaeth am yr ymchwil diweddaraf a/neu o ysgolheictod uwch yn y ddisgyblaeth. 
	Gwybodaeth a dealltwriaeth systematig gyfyngedig o’r cysyniadau a’r egwyddorion perthnasol yn y maes pwnc sydd i raddau cyfyngedig, wedi’u seilio ar ymchwil ac ysgolheictod cyfredol.  
	Mae’r wybodaeth yn gymharol fanwl a chywir gyda dealltwriaeth systematig dda o’r maes astudio ac i ryw raddau, o ymchwil ac ysgolheictod cyfredol. 
	Mae’r wybodaeth yn gymharol helaeth, gydlynol a manwl.   Arddengys ddealltwriaeth dda iawn o ehangder a manylder safbwyntiau sefydledig, ac mae’r gwaith, yn rhannol o leiaf, wedi’i seilio’n dda ar ymchwil ac ysgolheictod cyfredol.  
	Gwybodaeth a dealltwriaeth systematig gydlynol, fanwl, ragorol o egwyddorion a theorïau ymchwil ac ysgolheictod cyfredol.  Ymwybyddiaeth glir o heriau i safbwyntiau sefydledig a chyfyngiadau’r sail wybodaeth.
	Gwybodaeth a dealltwriaeth systematig gydlynol, fanwl, eithriadol o egwyddorion a theorïau’r pwnc, wedi’u seilio’n dda ar ymchwil ac ysgolheictod cyfredol.  Ymwybyddiaeth feirniadol, soffistigedig a manwl o amwyseddau a’r cyfyngiadau ar wybodaeth. 

	Sgiliau gwybyddol a deallusol 
(Meddwl cysyniadol a beirniadol, dadansoddi, synthesis a gwerthuso ymchwil, tybiaethau, cysyniadau haniaethol a data (a allai fod yn anghyflawn); rhesymeg, dadl a barn).  
	Gwaith hollol neu bron yn hollol ddisgrifiadol.  Fawr ddim neu ddim dadansoddi, synthesis neu werthuso. 
Wedi methu datblygu dadleuon, gan arwain at farn afresymegol neu annilys.  Cyffredinoliadau heb sail, wedi’u gwneud heb ddefnyddio unrhyw dystiolaeth gredadwy.

	Gwaith disgrifiadol ar y cyfan, gyda defnydd arwynebol o werthuso beirniadol.  Datblygu gwan ar ddadleuon a barn.  Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail.  Syniadau weithiau’n afresymegol ac yn gwrthddweud ei gilydd.
	Ymgais cyfyngedig at feddwl beirniadol, dadansoddi, synthesis a gwerthuso, gan dueddu tuag at ddisgrifio. 
Peth tystiolaeth i gefnogi dadleuon a barn cynyddol ond gall y rhain fod heb eu datblygu’n ddigonol neu ag ychydig o anghysondeb / camddehongli. 
Yn haeru’n hytrach na dadlau achos. 

	Rhywfaint o feddwl beirniadol, dadansoddi, synthesis a gwerthuso. Gall ddadansoddi cysyniadau a data newydd a/neu haniaethol heb arweiniad.
Ymwybyddiaeth gynyddol o wahanol safbwyntiau, a gallu i ddefnyddio tystiolaeth (a allai fod yn anghyflawn) i gefnogi’r ddadl.
Dadleuon dilys a barn resymegol ar y cyfan.  Rhywfaint o duedd i haeru / datgan barn yn hytrach na dadlau ar sail rheswm a thystiolaeth. 
	Meddwl beirniadol, dadansoddi, synthesis a gwerthuso cadarn gan arddangos meddwl beirniadol.  Gallu i ddyfeisio a chynnal dadleuon argyhoeddiadol ac i adolygu dibynadwyedd, dilysrwydd ac arwyddocâd tystiolaeth (a allai fod yn anghyflawn) er mwyn llunio barn briodol a dilys ar y cyfan. 

	Meddwl beirniadol, dadansoddi, synthesis a gwerthuso rhagorol. Gallu i ymchwilio i wybodaeth groes neu anghyflawn a llunio dadleuon cadarn, argyhoeddiadol a barn soffistigedig.  Rhywfaint o dystiolaeth o feddwl yn annibynnol a gallu i ‘weld y tu hwnt i’r cwestiwn', gan awgrymu gafael ar y maes a’r cysyniadau ehangach.  

	Meddwl beirniadol, dadansoddi, synthesis a gwerthuso eithriadol wedi’u seilio ar dystiolaeth a ddewiswyd yn ddoeth.  
Gallu i ymchwilio i wybodaeth groes neu anghyflawn a llunio dadleuon cadarn, argyhoeddiadol a barn soffistigedig, fanwl.  Tystiolaeth o feddwl yn annibynnol a gallu i ‘weld y tu hwnt i’r cwestiwn', gan awgrymu gafael ragorol ar y maes a’r cysyniadau ehangach.  

	Sgiliau ymarferol
(Cymhwyso / defnyddio offer a thechnegau sefydledig yn gywir; cychwyn a chyflawni prosiectau; llunio atebion i ddatrys problemau mewn cyd-destunau cymhleth ac anrhagweladwy.) 
	Defnydd cyfyngedig, neu ddim defnydd o ddulliau, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso. 
Dealltwriaeth gyfyngedig o gymhwyso theori i arfer neu o wneud cysylltiadau priodol rhwng y ddau. 
Sgiliau datrys problemau gwan iawn mewn cyd-destunau cymhleth ac anrhagweladwy.  
	Cymhwyso dulliau, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso. 
Dealltwriaeth wan o gymhwyso theori i arfer, gyda thystiolaeth achlysurol yn unig o wneud cysylltiadau priodol rhwng y ddau.  Sgiliau datrys problemau gwan mewn cyd-destunau cymhleth ac anrhagweladwy.  


	Ymwybyddiaeth ddigonol a chymhwyso dulliau, deunyddiau, offer a/neu dechnegau sefydledig mewn modd priodol ar y cyfan.
Gwerthfawrogiad sylfaenol o gyd-destun y cymhwyso.  Gwybodaeth a dealltwriaeth ddamcaniaethol wedi’u cymhwyso’n ymarferol, ond heb wneud cysylltiadau rhesymegol rhwng y ddau bob tro. 
Gall ddynodi problemau a chynnig atebion sylfaenol mewn cyd-destunau cymhleth ac anrhagweladwy heb werthfawrogi’r cymhlethdod yn llawn.  
	Cymhwyso dulliau, deunyddiau, offer a/neu dechnegau safonol mewn modd da a phriodol.
Gwerthfawrogiad eglur o gyd-destun y cymhwyso.  Cymhwyso theori i arfer mewn modd cyson, cywir a rhesymegol ar y cyfan, gan wneud cysylltiadau priodol rhwng y ddau. 
Gall ddynodi problemau a chynnig atebion priodol ar y cyfan mewn cyd-destunau cymhleth ac anrhagweladwy.
	Cymhwyso ystod o ddulliau, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso, gyda mewnwelediad treiddgar.   Gall ddynodi problemau a chynnig atebion priodol mewn cyd-destunau cymhleth ac anrhagweladwy.
Tystiolaeth o beth arloesi a chreadigrwydd. 
	Cymhwyso ystod o ddulliau, deunyddiau, offer a/neu dechnegau mewn modd uwch.
Mae cyd-destun y cymhwyso yn ystyriol ac yn dreiddgar. 
Mae’r cymhwyso a’r defnyddio’n mynd y tu hwnt i gonfensiynau sefydledig.  Gall ddynodi problemau cymhleth a chynnig atebion rhagorol.  Arloesi a chreadigrwydd yn amlwg.
	Lefelau eithriadol o sgiliau cymhwyso a defnyddio mewn cyd-destunau ymarferol, anrhagweladwy, gan dynnu’n fedrus ar yr ymchwil diweddaraf yn y ddisgyblaeth.  Gall ddynodi problemau cymhleth a chynnig atebion soffistigedig.  Cymathu a datblygu prosesau a thechnegau blaenllaw.

	Sgiliau trosglwyddadwy ar gyfer bywyd ac arfer proffesiynol
(Arfer menter a chyfrifoldeb personol; datblygiad proffesiynol; cychwyn  a chwblhau tasgau a gweithdrefnau: yn unigol a / neu’n gydweithredol; defnyddio cyfryngau priodol i gyfathrebu’n effeithiol; rhuglder mynegiant; eglurder ac effeithiolrwydd o ran cyflwyniad a threfn.)
	Cyfrwng cyfathrebu yn amhriodol neu wedi’i gam-gymhwyso.
Mae’r gwaith wedi’i strwythuro’n wael, yn ddi-drefn, a/neu wedi’i fynegi’n ddryslyd.  Defnydd gwan iawn o iaith a/neu arddull amhriodol iawn.  Fawr ddim neu ddim tystiolaeth o ymreolaeth (neu o gydweithio, pan fo’n berthnasol) wrth gwblhau tasgau. Fawr ddim neu ddim tystiolaeth o’r sgiliau sy’n ofynnol ar gyfer cyflogaeth i raddedigion. 


	Cyfrwng cyfathrebu wedi’i ddylunio’n wael a/neu ddim yn addas at y gynulleidfa. 
Mae’r gwaith wedi’i gyflwyno’n wael mewn modd digyswllt.  Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml.  Defnydd gwan o iaith a/neu arddull amhriodol.  Menter annibynnol (neu gydweithio, os ydy’n berthnasol), wan. Tystiolaeth gyfyngedig o’r sgiliau sy’n ofynnol ar gyfer cyflogaeth i raddedigion. 
	Gall gyfathrebu mewn cyfrwng addas ond gyda lle i wella. 
Cyflwyniad a strwythur yn drefnus ar y cyfan, lle mynegir syniadau / cysyniadau perthnasol mewn modd rhesymol.  Gall fod diffyg cydlyniad mewn mannau yn y gwaith.  Gall weithio fel rhan o dîm, ond gyda chyfranogiad cyfyngedig mewn gweithgareddau grŵp. 
Arddengys y sgiliau sylfaenol sy’n ofynnol ar gyfer cyflogaeth i raddedigion, gyda rhai meysydd o fân wendid. 
	Gall gyfathrebu’n effeithiol mewn fformat addas, ond gall fod â mân wallau.
Mae’r gwaith yn gydlynol a threfnus ar y cyfan, mewn strwythur addas ac ar y cyfan mae wedi’i fynegi’n eglur.  Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp
Arddengys y sgiliau sy’n ofynnol ar gyfer cyflogaeth i
raddedigion, gyda rhai meysydd o gryfder a rhai o fân wendid. 
	Gall gyfathrebu’n dda, yn hyderus ac yn gyson mewn fformat addas.
Mae’r gwaith yn gydlynol, yn rhugl, wedi’i strwythuro’n dda ac yn drefnus.  Gall weithio’n dda iawn yn ymreolaethol a/neu fel rhan o dîm, gyda chyfraniadau da iawn at weithgareddau grŵp. 
Arddengys sgiliau da iawn ar gyfer cyflogaeth i raddedigion, gyda mân wendid achlysurol yn unig. 
	Gall gyfathrebu’n broffesiynol, yn hyderus ac yn gyson mewn fformat addas.
Mae’r gwaith yn gydlynol, yn rhugl iawn ac wedi’i gyflwyno’n broffesiynol. Gall weithio’n ymreolaethol gyda menter.  Lle bo’n berthnasol gall weithio’n broffesiynol o fewn tîm, gan ddangos sgiliau arwain fel y bo’n briodol, gan reoli gwrthdaro a chan fodloni ymrwymiadau. Arddengys sgiliau rhagorol ar gyfer cyflogaeth i raddedigion ac awydd i ddatblygu ymhellach. 
	Gall gyfathrebu gyda lefel eithriadol o uchel o broffesiynoldeb. 
Mae’r gwaith yn eithriadol o gydlynol, yn rhugl iawn ac wedi’i gyflwyno’n broffesiynol. Gall weithio’n eithriadol o dda a phroffesiynol o fewn tîm, gan ddangos sgiliau arwain uwch. Arddengys sgiliau eithriadol ar gyfer cyflogaeth i raddedigion ac awydd i ddatblygu ymhellach. 

